ОРГАНИЗАТОР ЕКСПЕДИЦИЯ, ТОВАРО-РАЗТОВАРНА И СПЕДИТОРСКА ДЕЙНОСТ

Клас по НКПД: Помощен персонал Код по НКПД: 43212010

I. ИЗИСКВАНИЯ ЗА ЗАЕМАНЕ НА ДЛЪЖНОСТТА

1. Образование: Средно или висше образование.

2. Много добро познаване:

а) на нормативните актове, свързани със стопанската и търговската дейности и договорните отношения;

б) реда и изискванията за извършване на транспортните дейности и оформяне на стоково-материалните и пътни документи.

в) компютърните и други автоматизирани системи за извършване на търговска дейност.

3. Професионален опит: Не по-малко от 1 година стаж.

4. Владеене на чужди езици: Ползване на английски и руски език.

5. Лични качества: отговорност, лоялност, умение за работа в екип и с клиенти, коректност.

II. ОСНОВНИ ДЛЪЖНОСТНИ ЗАДЪЛЖЕНИЯ

1. Проучва пазарните условия в областа на експедиция, товаро-разтоварната и спедиторска дейност.

2. На база на заявените количества стоки за месеца, разработва график (месечен) за осигуряване на необходимите автомобили или вагони за тяхното транспортиране.

3. Извършва текущата работа по осигуряване на необходимите транспортни единици.

4. Прави запитвания и получава заявки от спедиторски и транспортни фирми, и фирми извършващи товаро-разтоварна дейност.

5. Кординира работата с доставчиците по изпълнение на сроковете за спедиция.

6. Води кореспонденция между предприятието и спедиторските и транспортни фирми и отразява всички промени по договорите въз основа на постигнатите споразумения с доставчиците.

7. Изпълнява и други конкретно възложени задачи, свързани с дейността на предприятието.

8. Постоянно се стреми да повишава своята квалификация.

III. ОСНОВНИ ОТГОВОРНОСТИ, ПРИСЪЩИ НА ДЛЪЖНОСТТА

1. Отговаря за спазване на утвърдените срокове за транспортиране и доставка на стоки.

2. Носи отговорност при престои поради нетранспортирани и неразтоварени в срок стоки.

3. Отговаря за изрядността на документацията, свързана с получаването на стоки и материали.

ІV. ОРГАНИЗАЦИОННО-УПРАВЛЕНСКИ ВРЪЗКИ И ВЗАИМООТНОШЕНИЯ

1. Организатор експедиция, товаро-разтоварна и спедиторска дейност е пряко подчинен на ръководителя на предприятието или на началника на отдел “Снабдяване”.

2. При изпълнение на длъжността се осъществяват органзационни връзки и взаимоотношения с началниците и специалистите в производствения и технологичните отделии с началниците на производствените звена.

3. Осъществява контакти с ръководители и специалисти от други предприятия и организации по линия на маркетинговите връзки.

V. ОБЩИ РАЗПОРЕДБИ

1. Изменения и допълнения в настоящата длъжностна характеристика се извършва по реда на нейното утвърждаване.

2. Длъжностната характеристика е утвърдена на .............г.

Управител: ...............................

Получих и се запознах с длъжностната си характеристика.

Дата:.........................

